Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Faida za teknolojia katika shule za sekondari ni kwa elimu ya kisasa. Teknolojia imesaidia Wanafunzi wengi nchini kuendeleza masomo yao vizuri. Wanafunzi wengi wamekuwa wakisoma kwa mitandao wakati wowote. Kwa sababu hii wanafunzi wengi wamekuwa wakipita mitihani yao kwa sababu huwa wanatambua mengi zaidi kuliko yafunzwayo na mwalimu. 
Hii imewawezesha wanafunzi walemavu pia kuendeleza masomo kwa kutumia mashine ambazo huwasaidia wakati wanaposoma, mfano vipofu. Teknolojia pia imewawezesha na kuwasaidia wanafunzi kupita mtihani kwa sababu ya kutungiwa mitihani wa hapa na pale. Teknolojia imesaidia pia kwa kupungua kwa wizi baina ya wanafunzi wenyewe. 
Shule nyingi za sekondari ziko na televisheni maalum ambazo huwekwa wakati wowote mwanafunzi anapojaribu kumuibia mwenzake, huwa wanaonekana kwa kutumia televisheni hizo. Hii imesaidia sana katika shule nyingi. 
Vile vile teknolojia ina madhara mengi kwa wanafunzi. Kwa mfano, baadhi ya wanafunzi wakati
wa kuingia shule huwa wanabeba simu. Wakati wa usiku ambapo watu wanaenda kwa malazi katika mabweni, wanafunzi hao huwa wanaingia kwenye mitandao huku wengine wakiwa wamelala. Kwa sababu hiyo wanafunzi wengi huwa hutoka shule kwa sababu ya kuanguka au kufeli mtihani. 
Teknolojia ina madhara kwa wanafunzi ambao wazazi wao hawana uwezo wa kuwanunulia vifaa kama vile kikokotoo. Kwa sababu hiyo wanafunzi hawa hufeli mtihani kwa kukosa vifaa hivyo.